open-index/open-wikipedia-markdown huggingface dataset:
Morsiosorsa

**Morsiosorsa** (*Aix sponsa*) on Pohjois-Amerikassa esiintyvä sorsalintulaji.

## Koko ja ulkonäkö
Linnun pituus on 47–54&nbsp;cm, paino 500–700&nbsp;g ja siipien kärkiväli 70–73&nbsp;cm. Koiras on hieman naarasta suurempi. Juhlapukuinen koiras on helppo tuntea: erittäin kirjava sorsa, jonka puvussa on mustaa, vihreätä, ruskeaa ja valkoista. Silmä ja osa nokasta ovat kirkkaan punaiset. Maha on valkoinen ja koivet kellahtavat. Naaras on vaatimattomman värinen: puku on ruskea ja alapuolelta valkotäpläinen, silmän ympärys valkoinen. Naaras voidaan sekoittaa samannäköiseen mandariinisorsanaaraaseen. Lennossa laji on mahdollista sekoittaa amerikanhaapanaan.

Morsiosorsa elää keskimäärin 3–4-vuotiaaksi. Vanhimmat luonnonvaraiset yksilöt ovat olleet yli 15-vuotiaita. Poikaskuolleisuus on suuri, sillä kahden ensimmäisen elinviikon aikana 86–90&nbsp;% poikasista menehtyy tavalla tai toisella.

## Levinneisyys
Luontainen levinneisyysalue kattaa Pohjois-Amerikan itärannikon Nova Scotiasta Meksikonlahdelle, länsirannikon Brittiläisestä Kolumbiasta Meksikon rajalle ja laajalti sisämaa-alueita etenkin mantereen itäosassa. Morsiosorsat ovat muuttolintuja, jotka talvehtivat Yhdysvaltain etelärannikolla ja Keski-Amerikassa. Keski-Euroopassa lajia tarhataan yleisesti, ja Suomessakin tavataan toisinaan vieraslajina eurooppalaisia tarhakarkulaisia.

## Elinympäristö
Metsämaat erilaisten vesistöjen varsilla. Elinpiirin vaatimuksena on sopivan pesäkolon löytyminen, korkeintaan 1,5 kilometrin etäisyydellä vesistöstä.

## Lisääntyminen
Pesä on puunkolossa tai pöntössä. Eteläisillä alueilla laji voi pesiä kahdesti kesässä. Munamäärä vaihtelee välillä 6–15. Munia voi pesässä olla enemmänkin, mutta silloin samaan pesään on muninut ainakin kaksi naarasta. Morsiosorsa voi joskus munia myös muiden koloissa pesivien lintujen, kuten idänkirkupöllösten, pesiin. Haudonta kestää kuukauden, vain naaras hautoo, ja poikaset kuoriutuvat vuorokauden sisällä. Ne itsenäistyvät 56–70 päivän ikäisinä. Koiras ei osallistu poikasten hoitoon. Morsiosorsa on sukukypsä yksivuotiaana.

## Ravinto
Morsiosorsan ruokavalio on monipuolinen. Se syö vesikasveja, erilaisia pähkinöitä ja siemeniä, sekä vedessä eläviä hyönteisiä ja muita selkärangattomia. Kesyt yksilöt syövät myös pullaa ja muuta ihmisen tarjoamaan ravintoa.

## Lähteet

## Aiheesta muualla
* Animal Diversity Web
*
*LuontoPortti: Morsiosorsa (''Aix sponsa'')
*ITIS: ''Aix sponsa''
Luettelo Suomen paikannimien latinankielisistä eksonyymeistä

**Luettelo Suomen paikannimien latinankielisistä eksonyymeistä** sisältää Suomen kaupunkien, kuntien, maakuntien, läänien ja muiden Suomessa sijaitsevien paikkojen latinan kielessä käytettyjä nimiä eli latinankielisiä eksonyymejä.
 
Vaikka latina vaikutti kirkollisena käyttökielenä Suomessa läpi keskiajan, vain yksittäisiä paikannimiä on attestoitu säilyneestä lähdemateriaalista. Siksi paikannimien latinannokset on jaetaan neljään luokkaan: 
# jo keskiajalta tunnetut nimimuodot (Aboa),
# jo uuden ajan alussa vakiintuneet nimet, joiden juuret voivat olla keskiaikaiset (Arctopolis, Arx Nova),
# etupäässä Turun Akatemian oppineiden 1600- ja 1700-lukujen aikana opinnäytteitään varten sommittelemat latinannokset (Borgoa, Uloa) ja viimeisenä
# myöhempien aikojen latinistien keksimät latinannokset.

Nimiä on niin ikään johdettu monella tavalla. Yhtäältä nimiä on muodostettu pitäjän vanhan ruotsinkielisen nimen pohjalta (Åbo → Aboa 'Turku'; Nyslott → Arx Nova 'Savonlinna'). Nimi saattoi sisältää myös käännöslainan (Joensuu → 'Ostia'). Kiinnostava tapa muodostaa nimistöä on seurata uuden ajan oppineiden käytäntöjä muodostaa opillisia nimiä. Opintielle lähtenyt talollisen poika muokkasikin itselleen nimen kotipitäjänsä suoran ruotsinnoksen mukaan (Seinäjoki → vägg + älv → Wegelius), ja myöhemmällä ajalla  oppineisto saattoi nimittää koko pitäjää mahtisuvun mukaan Vegeliaksi. Näin on latinannettu myös muiden muassa Kälviä (Calovius) ja Ähtävä (Essevius).

Vain rajallinen osa nimimuodoista voidaan katsoa vakiintuneiksi (esim. Aboa, vrt. Turkua). Monien nimien kohdalla kiistely jatkuu (Helsinkium? Helsingia? Helsingforsia? Forsia Helsingiorum?), ja yleisesti ottaen latinisteilla onkin varsin vapaat kädet tehdä mieleisiään uudismuodostuksia. Monet nimityksistä päättyvät -um tai -a ja ovat alkuaan luonteeltaan adjektiivisia. Muotoihin onkin alkujaan ajateltu pääsanaksi esimerkiksi oppidum ('kaupunki'), urbs ('suurkaupunki'), colonia ('siirtokunta') tai civitas ('kaupunkivaltio, polis').

## Kunnat ja kaupungit

## Maakunnat

## Lähteet
* 
* 
* 

### Viitteet
Petäjäskoski

**Petäjäskoski** on Oulaisten kaupunkiin kuuluva maaseutukylä, joka sijaitsee Oulaisista Merijärvelle menevän tien varressa Pyhäjoen rantamailla. Kylällä on aktiivista kylätoimintaa.

## Aiheesta muualla
* Petäjäskosken kotisivut
### Kirjallisuutta
*Alavaikko, Tauno (toim.): *Petäjäskosken kyläkirja 1500-luvulta 2000-luvulle.* Oulainen : Petäjäskosken kyläyhdistys, 2005. Oulaisten kotiseutuyhdistyksen julkaisuja, 1237-3753; n:o 11. 462 sivua. .
Sojuz 27

**Sojuz 27** oli Neuvostoliiton Sojuz-lento Saljut 6 -avaruusasemalle.

Laukaisu tapahtui Baikonurin kosmodromilta 10. tammikuuta 1978 ja paluu noin 6 vuorokautta myöhemmin, 16. maaliskuuta 1978. Lennon radiokutsu oli "Pamir" (Памир).

## Miehistö
Laukaisu
* Vladimir Džanibekov, päällikkö
* Oleg Makarov

Paluu
* Juri Romanenko
* Georgi Gretško

## Lähteet
Ensimmäinen (Antti Tuiskun albumi)

**Ensimmäinen** on *[[Idols]]*-ohjelmasta poptähdeksi nousseen suomalaisen laulajan Antti Tuiskun debyyttialbumi, joka julkaistiin vuonna 2004 BMG Finland -levy-yhtiön kautta. Albumista julkaistiin myös *Deluxe*-erikoispainos, joka sisälsi yhden uuden kappaleen ja lisäksi kahden tunnin mittaisen, muun muassa Tuiskun konserttitaltionnin sisältävän DVD-levyn.

*Ensimmäinen* oli Suomen albumilistalla 19 viikkoa, joista ykkösenä ensimmäiset kolme. Lisäksi *Deluxe*-painos nousi listalle heti alkuperäisen version pudottua sieltä. *Deluxe* oli listalla kahdeksan viikkoa, paras sijoitus oli kolmas. Yhteensä listaviikkoja kertyi siis 27. Albumia on myyty yli 70&nbsp;000 kappaletta eli tuplaplatinalevyn verran.

Albumilta julkaistiin kaksi singleä. "En halua tietää" oli Suomen singlelistalla yhdeksän viikkoa, joista kaksi kärjessä, ja "Yritä ymmärtää" kahdeksan viikkoa, paras sijoitus oli kolmas. "En halua tietää" -kappaleesta tehtiin myös musiikkivideo.

## Kappaleet
# Entinen - 3.27
#En halua tietää - 4.00
# Yritä ymmärtää - 3.47
# Jälleen yksin oon - 4.02
# Vaarallinen - 3.25
# Odotan - 3.38
# Ota kuva - 3.01
# Seurauksia - 3.11
# Sä fuulaat - 3.19
# Koe-elämää - 3.18
# Ennustus - 3.15
# Ensimmäinen - 3.38

*Deluxe*-erikoispainoksessa kappalelista oli samanlainen lukuun ottamatta Jenni Vartiaisen kanssa laulettua ”Kahdestaan”-duettoa, joka oli sijoitettu erikoispainoksessa ensimmäiseksi kappaleeksi.

## Singlet
*”En halua tietää” (7. huhtikuuta 2004)
*”Yritä ymmärtää” (2. kesäkuuta 2004)
*”Kahdestaan” (feat. Jenni Vartiainen) (2004) (promo)
*”Vaarallinen” (2004) (promo)

## Lähteet

## Aiheesta muualla
* Albumin arvostelu findance.comissa
* ''Deluxe''-painoksen arvostelu findance.comissa
Ensimmäinen

**Ensimmäinen** tarkoittaa seuraavia asioita:

* *[[Ensimmäinen (Antti Tuiskun albumi)|Ensimmäinen]]*, Antti Tuiskun albumi vuodelta 2004
* *[[Ensimmäinen (Matin ja Tepon albumi)|Ensimmäinen]]*, Matin ja Tepon albumi vuodelta 2001
* *[[Ensimmäinen (Sasu Moilasen albumi)|Ensimmäinen]]*, Sasu Moilasen albumi vuodelta 1999
* ensimmäinen, 1., järjestysluku.
Sojuz 29

**Sojuz 29** oli Neuvostoliiton Sojuz-lento Saljut 6 -avaruusasemalle.

Laukaisu tapahtui Baikonurin kosmodromilta 15. kesäkuuta 1978 ja paluu noin 79 vuorokautta myöhemmin, 3. syyskuuta 1978. Lennon radiokutsu oli Fotoni ().

## Miehistö
Meno
* Vladimir Kovaljonok, päällikkö
* Aleksandr Ivantšenkov
Tämä miehistö palasi maahan 2. marraskuuta 1978.

Paluu
* Valeri Bykovski
* Sigmund Jähn, DDR

## Lähteet
Sojuz 30

**Sojuz 30** oli Neuvostoliiton Sojuz-lento Saljut 6-avaruusasemalle.

Laukaisu tapahtui Baikonurin kosmodromilta 27. kesäkuuta 1978 ja paluu noin 8 vuorokautta myöhemmin, 5. heinäkuuta 1978. Lennon radiokutsu oli Kaukasus ().

## Miehistö
Meno
* Pjotr Klimuk, päällikkö
* Mirosław Hermaszewski, Puola

## Lähteet
Michael Diamond

**Michael Louis Diamond**, tunnetaan paremmin taiteilijanimellään **Mike D**, (s. 20. marraskuuta 1965) on Hip Hop -yhtye Beastie Boysin yksi kolmesta jäsenestä Adam ”MCA” Yauchin ja Adam ”Adrock” Horovitzin lisäksi. Hän räppää, laulaa ja soittaa rumpuja yhtyeessä.

Hän oli myös Beastie Boysin oman levy-yhtiön, Grand Royal Recordsin, perustaja ja johtaja.

Hän on naimisissa ohjaaja Tamra Davisin kanssa. Heillä on kaksi poikaa, Davis ja Skylar.

## Lähteet
Sojuz 31

**Sojuz 31** oli Neuvostoliiton Sojuz-lento Saljut 6 -avaruusasemalle. Laukaisu tapahtui Baikonurin kosmodromilta 26. elokuuta 1978 ja paluu noin 68 vuorokautta myöhemmin, 2. marraskuuta 1978. Lennon radiokutsu oli "Jastreb" (Ястреб).

## Miehistö
Meno
* Valeri Bykovski, päällikkö, Neuvostoliitto
* Sigmund Jähn, Saksan demokraattinen tasavalta

Paluu
* Vladimir Kovaljonok, Neuvostoliitto
* Aleksandr Ivantšenkov, Neuvostoliitto

## Lähteet
Dimetyyliamiini

**Dimetyyliamiini** on orgaaninen yhdiste (sekundäärinen amiini), joka on huoneenlämmössä (20&nbsp;°C) olomuodoltaan väritöntä kaasua, jolla on pistävä haju. Sen kemiallinen kaava on C2H7N ja rakennekaava on (CH3)2NH. Dimetyyliamiinista käytetään myös nimityksiä *DMA*, *metaaniamiini* ja *N-metyyli*.

Dimetyyliamiinin moolimassa on 45,08&nbsp;g/mol, sulamispiste –92,2&nbsp;°C, kiehumispiste 7,0&nbsp;°C, tiheys 0,68&nbsp;g/cm3, liukoisuus veteen 354&nbsp;g/100&nbsp;ml, itsesyttymislämpötila 400&nbsp;°C ja CAS-numero 124-40-3. 

## Valmistus ja käyttö
Dimetyyliamiinia valmistetaan metanolin ja ammoniakin välisellä reaktiolla, jossa sen lisäksi muodostuu metyyliamiinia ja trimetyyliamiinia. Reaktio katalyyttinä käytetään happamia piidioksidi-alumiinioksidikatalyyttejä. Tuote puhdistetaan jakotislauksella. Dimetyyliamiinia käytetään happamien kaasujen adsorboimiseen, liuottimena ja monien yhdisteiden kuten lääkeaineiden, hyönteismyrkkyjen, värien ja vulkanoinninkiihdyttimien synteesissä.

## Ympäristö- ja terveysvaikutukset

Lyhytaikainen altistus aineelle ärsyttää voimakkaasti silmiä ja hengitysteitä. Suurien pitoisuuksien hengittäminen voi aiheuttaa keuhkopöhön. 

Dimetyyliamiinia esiintyy kukkien tuoksuissa ja semiokemikaalina eliöiden viestinnässä.

## Lähteet

## Aiheesta muualla

*Dimetyyliamiinin käyttöturvallisuustiedote, Sigma Aldrich, viitattu 18.1.2015.
*
*PubChem: Dimethylamine 
*Human Metabolome Database: Dimethylamine 
*KEGG: Dimethylamine 
*ChemBlink: Dimethylamine 
*Pherobase: Floral Compound - dimethylamine 
*Pherobase: Semiochemical - dimethylamine
Sojuz 32

**Sojuz 32** oli  Neuvostoliiton Sojuz-lento Saljut 6 -avaruusasemalle.

Laukaisu tapahtui Baikonurin kosmodromilta 25. helmikuuta 1979 ja paluu noin 108 vuorokautta myöhemmin, 13. kesäkuuta 1979.  Lennon radiokutsu oli Protoni (Протон ). 

## Miehistö
Meno
* Vladimir Ljahov, päällikkö 
* Valeri Rjumin

Tämä miehistö palasi 19. elokuuta 1979 Sojuz 34 -aluksella.

Sojuz 32 palasi maahan tyhjänä.

## Lähteet
Sojuz 28

**Sojuz 28** oli Neuvostoliiton Sojuz-lento Saljut 6 -avaruusasemalle.

Laukaisu tapahtui Baikonurin kosmodromilta 2. maaliskuuta 1978 ja paluu noin 8 vuorokautta myöhemmin, 10. maaliskuuta 1978. Lennon radiokutsu oli Zeniitti ().

## Miehistö
* Aleksei Gubarev, päällikkö
* Vladimír Remek (Tšekkoslovakia)

## Lähteet
Yksinkertainen moduli

**Yksinkertainen moduli** tarkoittaa algebrassa sellaista modulia A, jonka ainoat alimodulit ovat triviaali alimoduli  \{0\} ja A itse.

## Esimerkkejä
Kaikki Abelin ryhmät ovat \mathbb{Z}-moduleita. Näiden erikoistapaukset sykliset ryhmät 
\mathbb{Z}_p=\mathbb{Z}/p\mathbb{Z}, jossa p on alkuluku ovat yksinkertaisia.
Pichichi

**Rafael Moreno Aranzadi** eli **Pichichi** (23. toukokuuta 1892 Bilbao, Espanja &ndash; 1. maaliskuuta 1922) oli espanjalainen jalkapalloilija, joka pelasi Athletic Bilbaossa hyökkääjänä vuosina&nbsp;1911&ndash;1921. Kansallisuudeltaan hän oli baski.

Pichichi pelasi ensimmäisessä Copa del Reyn loppuottelussaan vuonna&nbsp;1913. Kansallinen pääsarja Primera División perustettiin vasta vuonna&nbsp;1928, joten alueellisten mestarien välillä pelatun cup-kilpailun voittajaa voitiin tuolloin käytännössä pitää Espanjan-mestarina. Racing Irúnia vastaan pelattu varsinainen loppuottelu päättyi tasan&nbsp;2&ndash;2, ja uusintaottelu Irúnin 1&ndash;0-voittoon. Sama joukkue kutsuttiin 21. elokuuta 1913 järjestettyyn Athletic Bilbaon uuden kotistadionin San Mamésin avajaisotteluun. Ottelu päättyi 1&ndash;1-tasapeliin, ja Pichichi sai kunnian olla uuden stadionin ensimmäisen maalintekijä.

Sittemmin Pichichi pelasi Athletic Bilbaon paidassa vielä viidessä Copa del Reyn loppuottelussa, joista joukkue voitti neljä. Vuosina&nbsp;1914&ndash;1916 joukkue voitti kolmesti peräkkäin. Suuressa roolissa Pichichi oli erityisesti Espanyolia vastaan pelatussa vuoden&nbsp;1915 loppuottelussa, jossa hän teki hattutempun. Vuonna&nbsp;1920 Athletic Bilbao ylsi cupissa toiseksi ja vuotta myöhemmin jälleen voittoon. Vuonna&nbsp;1920 Pichichi pelasi myös viisi ottelua Espanjan maajoukkueessa Antwerpenin kesäolympialaisissa. Ensimmäinen otteluista, 0&ndash;1-voitto Tanskaa vastaan, oli samalla koko maajoukkueen ensimmäinen kansainvälinen esiintyminen. Ensimmäisen ja ainoan maalinsa Pichichi teki Alankomaita vastaan 1&ndash;3-voittoon päättyneessä, Espanjalle olympiahopean ratkaisseessa ottelussa.

Pichichi lopetti jalkapalloilun vuonna 1921 ja menehtyi seuraavana vuonna lavantautiin vain 29-vuotiaana. Vuonna&nbsp;1926 pystytettiin San Mamésin stadionille Pichichiä esittävä rintakuva, jonka vierelle on jokaisen stadionilla ensimmäistä kertaa vierailevan joukkueen tapana tuoda kukkakimppu Pichichin kunniaksi. Pichichi ja hänen vaimonsa on ikuistettu myös taidemaalari Aurelio Artetan maalaukseen. Vuodesta&nbsp;1953 on annettu hänen mukaansa nimetty Pichichi-palkinto Primera Divisiónin parhaalle maalintekijälle.

## Saavutukset
* Copa del Rey: 1914, 1915, 1916, 1921
* Olympiahopea: 1920

## Lähteet
* Luettelo Copa del Reyn loppuotteluista RSSSF:n sivustolla (Luettu 5. marraskuuta 2006)
* Pichichin tilastot Espanjan maajoukkueessa Fútbol en la Red -sivustolla (Luettu 5. marraskuuta 2006)
* Pichichi: Artilheiro é apelido!  Portugalinkielinen artikkeli Pichichistä Trivela.com-sivustolla. Rafael Martins, 7. lokakuuta 2006. (Luettu 5. marraskuuta 2006)

## Aiheesta muualla
* Aurelio Artetan maalaus sekä valokuvia Pichichistä
Sojuz 33

**Sojuz 33** oli  Neuvostoliiton Sojuz-lento Saljut 6-avaruusasemalle.

Laukaisu tapahtui Baikonurin kosmodromilta 10. huhtikuuta 1979 ja paluu noin kaksi vuorokautta myöhemmin, 12. huhtikuuta 1979.  Lennon radiokutsu oli Saturnus (). Sojuz 33:n telakoituminen avaruusasemaan epäonnistui teknisten ongelmien takia. Myös laskeutumisessa oli ongelmia aluksen jarruraketin kanssa ja aluksen altistuessa 10 g:n kiihtyvyydelle laskeutumisessa.

## Miehistö
Meno
* Nikolai Rukavišnikov, päällikkö 
* Georgi Ivanov, Bulgaria

## Lähteet
The Hevoset

**The Hevoset** oli vuonna 1981 toiminut Sleepy Sleepersin sivuprojekti, jossa mukana olivat Mato Valtonen, Sakke Järvenpää, Dave Lindholm, Kari "Pitkä" Lehtinen, Antero Jakoila sekä Tiina Tiikerin äiti Irmeli Perilä, joka tulkitsi kappaleen "Vanha riimu". Yhtyeen piti tehdä samanniminen country-LP, ja se saatiinkin äänitettyä valmiiksi, mutta nauhat katosivat CBS Records -levy-yhtiön kanssa työskennellessä. Kolme Dave Lindholmin säveltämäksi merkittyä raitaa julkaistiin vuonna 1988 Sleepy Sleepersin albumilla *[[Turakaisten paratiisi]]*. Levyä tehtäessä yhtye toi Microvoxin studioon tarvittavaa rekvisiittaa: hevosen ulostetta sekä heinäpaaleja.

## Lähteet
Ain-Diab Circuit

**Ain-Diab Circuit** () oli moottorirata Casablancassa Marokossa.

Ain-Diab Circuit rakennettiin vuonna 1957 lounaaseen Ain-Diabista käyttäen olemassa olevaa rannikkotietä ja päätietä Casablancasta Azemmouriin. 7,618 kilometriä pitkän radan suunnitteli Marokon Royal Automobile Club. Sen rakentaminen kesti kuusi viikkoa. Radalla järjestettiin Formula 1 -osakilpailu kaudella 1957, mutta se ei kuulunut mestaruussarjaan.

19. lokakuuta 1958 radalla ajettiin Marokon Grand Prix 1958, joka oli Formula 1 -kauden  viimeinen osakilpailu. Sen voitti Stirling Moss Vanwallilla 53 kierroksen jälkeen ajalla 2:09.15,1. Kilpailun aikana tapahtui onnettomuus, kun Stuart Lewis-Evansin Vanwall -auton moottori rikkoutui, auto pyörähti ja ajautui ulos tieltä. Lewis-Evans sai pahoja palovammoja ja kuoli englantilaisessa sairaalassa kuusi päivää myöhemmin.

## Voittajat
### Formula 1

## Lähteet
Maria Silfvan-Westerlund

**Maria Elisabeth Silfvan-Westerlund** (25. maaliskuuta 1802, Turku – 10. syyskuuta 1865 Oulu) oli suomalainen näyttelijä.

Maria Silfvan oli kotoisin Turusta. Tarinan mukaan hän olisi aloittanut teatteriuran makeisten- ja lipunmyyjänä. Myöhemmin kun hän sai osia näyteltäväkseen, paljastui Marian luontainen lahjakkuus näyttelemiseen. Hänen ensimmäinen aviomiehensä Evert Lemke kuului samaan näyttelijäseurueeseen.

Toisen aviomiehensä Carl Wilhelm Westerlundin mukana Maria siirtyi Ouluun, jossa hänen miehensä omisti yhdistetyn teatteri- ja ravintolakiinteistön ns. * Westerlundin salongin*. Salongin teatterikatsomoon mahtui peräti 600 katsojaa. Salonki sijaitsi nykyisen Oulun kaupungintalon tontilla, mutta paloi Oulun palossa 1882.

Maria Silfvanin mukaan on Oulussa nimetty puisto vuonna 2005. 
Hänestä on tehty myös näytelmä.Vesa Tapio Valon näytelmän *Maria Silfvan* ensi-ilta oli Oulun kaupunginteatterissa vuonna 2002. Näytelmä on käännetty myös saksaksi.

Maria Silfvan-Westerlund kuoli ennen miestään ja hänet on haudattu Oulun hautausmaalle samaan hautaan miehensä ja tämän toisen vaimon kanssa. Hautakivessä lukee *Suomen ensimmäinen näyttelijätär*.

## Lähteet
Henrik Pedersen

**Henrik Pedersen** (s. 10. kesäkuuta 1975 Kööpenhamina) on tanskalainen jalkapalloilija, joka edustaa kotimaassaan Silkeborgia. Hän on pelannut Englannissa valioliigaseura Boltonissa sekä Hull Cityssä. Hän on pelipaikaltaan hyökkääjä ja on pelannut kolme ottelua Tanskan maajoukkueessa.

Pedersen siirtyi kotimaastaan Boltonin riveihin 3. heinäkuuta 2001 ja teki debyyttinsä 18. elokuuta 2001. Ensimmäisen maalinsa joukkueessa hän teki liigacupissa 11. syyskuuta 2001 voitto-ottelussa (4-3) Walsallia vastaan. Kaudella 2002-2003 Pedersen oli lainassa entisessä joukkueessaan Silkeborgissa, jonne hän palasi vuonna 2008 pelattuaan yhden kauden Hull Cityssä.

## Lähteet

## Aiheesta muualla
* Pelaajaprofiili Tanskan maajoukkueen sivuilla
Kuolema pukee häntä

**Kuolema pukee häntä** (*Death Becomes Her*) on vuonna 1992 ensi-iltansa saanut yhdysvaltalainen musta komedia, jonka ohjasi Robert Zemeckis. Pääosissa olivat Goldie Hawn, Meryl Streep ja Bruce Willis. Elokuva voitti Oscar-palkinnon parhaista erikoistehosteista.

## Juoni

Madeline Ashton ja Helen Sharp eivät siedä toisiaan ja Helenille viimeinen pisara on, kun Madeline vie Helenin kihlatun tohtori Ernest Menvillen vihille. Helen vajoaa masennukseen ja seitsemän vuotta myöhemmin hänestä on tullut ylipainoinen ja rapistunut ulkonäöltään. Helenin päivänsä kuluvat syömällä ja televisiota katselemalla. Yllättäen hänen elämänsä saa uuden suunnan, kun hän joutuu mielisairaalaan. 

Kun on kulunut 14 vuotta Madelinen ja Ernestin häistä, pariskunnan elämä on kaikkea muuta kuin auvoisaa. Molemmilla on alkoholiongelma, ja Ernestin kirurginura on vaihtunut hautausurakoitsijan töihin. Pariskunta saa kutsun Helenin kirjan julkistamistilaisuuteen ja Madeline järkyttyy huomatessaan Helenin vanhenemisen sijaan nuorentuneen monen vuoden jälkeen. Madeline päättää lähteä etsimään apua vanhentuneeseen ulkonäköönsä ja saa salaperäiseltä naiselta, Lisleltä, eliksiiriä, joka takaa ikuisen kauneuden ja nuoruuden.

Helen yrittää taivutella Ernestiä myrkyttämään vaimonsa, koska Helenistä Madeline on syypää Ernestin onnettomaan elämään. Lopulta mies työntää vaimonsa alas portaita. Paniikissa Ernest soittaa Helenille, mutta saa huomata Madelinen olevan vakavista vammoista huolimatta elossa. Ernest yrittää palauttaa vaimolleen mahdollisimman luonnollisen ilmeen ja vahingossa paljastaa Madelinelle tappoyrityksen. Madeline ampuu haulikolla Heleniä vatsaan, mutta hänkin on juonut samaa eliksiiriä eikä kuole. 

Kun naiset saavat omat kinansa selvitettyä, he pyytävät Ernestiä korjaamaan heidän ulkonäkönsä. Mies suostuu sillä ehdolla, ettei hänen vastaisuudessa tarvitse olla naisten kanssa missään tekemisissä. Ernestin korjaukset osoittautuvat kuitenkin väliaikaisiksi, ja naiset päättävät yrittää saada Ernestinkin juomaan samaa eliksiiriä. Naiset vievät miehen Lislen juhliin, ja Lisle epäonnistuu taivuttelussaan saada Ernest juomaan eliksiiriä. Ernest onnistuu lopulta pakenemaan, ja Helen ja Madeline toteavat joutuvansa elämään toistensa kanssa – ikuisesti.

## Näyttelijät

## Palkinnot
### [[British Academy of Film and Television Arts|Bafta]]
*Parhaat erikoistehosteet
### [[Golden Globe]]
Ehdokkuudet:
*Paras naispääosa musikaali- tai komediaelokuvassa

### [[Oscar-palkinto|Oscar]]
*Parhaat erikoistehosteet

### [[Saturn-palkinto|Saturn]]
*Parhaat erikoistehosteet
*Paras naissivuosa (Isabella Rossellini)
Ehdokkuudet:
*Paras miespääosa
*Paras naispääosa
*Paras ohjaus
*Paras fantasiaelokuva
*Paras musiikki
*Paras käsikirjoitus

## Arvioita
*[[Video-opas|Video-oppaassa]]* vuodelta 1994 Bello Romano kehui elokuvan erikoistehosteita ja sanoi sen huippunäyttelijöiden ”hölmöilevän koko rahan edestä”. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet
Billboard Hot 100

**Billboard Hot 100** on yhdysvaltalainen singlejen suosiota mittaava lista, jota julkaisee viikoittain *[[Billboard]]*-lehti. Listasijoitukset perustuvat radiosoittoon, suoratoistoon ja myyntiin; myyntiä seurataan maanantaista sunnuntaihin ja radiosoittoa keskiviikosta tiistaihin. Billboard kokoaa ja julkaisee listan yleisölle torstaina. Listan viimeiseksi päiväksi merkitään seuraavan viikon lauantai.

## Listaseuranta

:Esimerkki:
::Maanantai, 1. tammikuuta – myynnin seuranta alkaa
::Keskiviikko, 3. tammikuuta — radiosoiton seuranta alkaa
::Sunnuntai, 7. tammikuuta – myynnin seuranta päättyy
::Tiistai, 9. tammikuuta – radiosoiton seuranta päättyy
::Torstai, 11. tammikuuta – uusi lista julkaistaan päiväyksellä lauantai, 20. tammikuuta

Billboard Hot 100 -listan ensimmäinen ykkönen oli Ricky Nelsonin ”Poor Little Fool” 4. elokuuta 1958.

## Ennätyksiä
### Eniten listaykkösiä

* 20, The Beatles
* 19, Mariah Carey
* 14, Rihanna
* 13, Michael Jackson
* 13, Drake
* 12, Madonna
* 12, The Supremes
* 12, Taylor Swift
* 11, Whitney Houston
* 10, Janet Jackson
* 10, Stevie Wonder

Lisäksi Michael Jacksonillä on neljä #1 listahittiä The Jacksons/The Jackson 5 -yhtyeen kanssa, joka nostaa Jacksonin kokonaissaldon 17:een. The Supremes -yhtyeen vokalistilla Diana Rossilla on soolouralta kuusi #1 hittiä, joka nostaa Rossin kokonaissaldon 18:een. Elvis Presleyn kappaleista 17 nousi listaykköseksi Yhdysvalloissa, mutta niistä vain seitsemän Billboard Hot 100 -listalla ja loput kymmenen sitä edeltäneellä Best Sellers in Stores -listalla.

### Pisimpään listaykkösenä
* 19 viikkoa, ”Old Town Road” (Lil Nas X, mukana Billy Ray Cyrus)
* 16 viikkoa, ”One Sweet Day” (Mariah Carey ja Boyz II Men)
* 16 viikkoa, ”Despacito” (Luis Fonsi ja Daddy Yankee, mukana Justin Bieber)
* 16 viikkoa, ”Last Night” (Morgan Wallen)

### Eniten listalle nousseita singlejä
* 338, Drake
* 264, Taylor Swift
* 217, Future
* 207, *[[Glee]]*
* 186, Lil Wayne
* 161, Kanye West
* 148, Nicki Minaj
* 142, Lil Baby
* 118, Chris Brown
* 118, Travis Scott

## Katso myös
*Bubbling Under Hot 100 Singles
*Billboard 200
*Luettelo musiikkilistoista

## Lähteet

## Aiheesta muualla
* Billboard.com
Liikunnanohjaaja

**Liikunnanohjaaja (AMK)** on liikunnan ammattikorkeakoulututkinnon tutkintonimike. Koulutuksen laajuus on 210 opintopistettä. Tutkinto suoritetaan liikunnan ja vapaa-ajan koulutusohjelmassa, ja opinnot kestävät 3–3,5 vuotta.

Liikunnanohjaaja suunnittelee ja ohjaa kuntien, liikuntajärjestöjen ja yksityisen sektorin liikunta- sekä vapaa-ajanpalveluja. Koulutus antaa myös valmiudet toimia itsenäisenä yrittäjänä.

Liikunnanohjaajaksi voi valmistua seuraavista ammattikorkeakouluista:

*Haaga-Helia ammattikorkeakoulu (Vierumäen yksikkö)
*Haaga-Helia ammattikorkeakoulu (Turun yksikkö)
*Kajaanin ammattikorkeakoulu 
*Lapin ammattikorkeakoulu 
*Yrkeshögskolan Arcada
*Kaakkois-Suomen ammattikorkeakoulu

## Katso myös
* Liikuntatieteelliset yliopistotutkinnot

## Lähteet
Sambuca

**Sambuca** on aniksen makuinen, usein väritön väkevä alkoholijuoma. Yleisintä sambuca-lajia kutsutaan usein *valkoiseksi sambucaksi* erotuksena johdannaisjuomista, jotka ovat väriltään tummansinisiä (tunnetaan *mustana sambucana*) tai kirkkaanpunaisia (*punainen sambuca*). 

## Määritelmä
Sambuca on määritelty Euroopan komissiossa tietyt kriteerit täyttäväksi likööriksi. Sambucaksi saa kutsua väritöntä anista tai tähtianista sisältävää tislettä, jonka alkoholipitoisuus on vähintään 38 tilavuusprosenttia, jossa on vähintään 350 grammaa inverttisokeria litrassa ja jonka luontaisen anetolin pitoisuus on vähintään yksi gramma, mutta enintään kaksi grammaa litrassa.

## Historia
Sambucan kaltaisia anisjuomia on valmistettu Välimeren alueella pitkään. Sambucan nimi on johdettu mahdollisesti termistä *sambuchelli*, joka viittasi aniksella maustettua vettä myyneisiin lapsiin Ischian saarella. Toisen teorian mukaan nimi tulee seljojen latinankielisestä nimestä *Sambucus*. Sambucan kaupallisen valmistuksen aloitti ischialainen Luigi Manzi (1809–1873) vuonna 1851 Civitavecchiassa lähellä Roomaa.  Manzin sambucaa valmistetaan edelleen, mutta yleisemmäksi tuli myöhemmin Angelo Molinarin vuonna 1945 myyntiin tullut sambuca, jonka suosio nousi Italiassa 1950-luvulla. Manzin ja Molinarin lisäksi Italiassa on useita eri sambucan tuottajia, kuten Colazingari ja Sarandrea. Jälkimmäisessä käytetään myös seljaa, jonka sanotaan olleen osa alkuperäisiä reseptejä.

## Käyttö ja cocktailit

Perinteinen italialainen annos on *con la mosca* (sananmukaisesti *kärpästen kera*); sambuca tarjoiltuna kolmen kahvinpavun kanssa.

Rooman alueella on juotu espressoa korvaten tavallisesti lisätty sokeri pienellä määrällä sambucaa.

Palava sambuca valmistetaan sytyttämällä juoma shottilasissa ja antamalla sen palaa. Liekki sammutetaan ja sambuca juodaan lämpimänä. Yleinen tapa on sammuttaa juoma peittämällä lasi kämmenellä, jolloin syntynyt alipaine pitää lasin kiinni kämmenessä. Jos liekki palaa liian kauan, lasi voi kuumeta liikaa ja aiheuttaa palovammoja.

## Lähteet
Marcelo Carrusca

**Marcelo Adrián Carrusca** (s. 1. syyskuuta 1983 La Plata) on argentiinalainen jalkapalloilija, joka pelasi urallaan kotimaansa lisäksi meskikossa, Turkissa ja Australiassa. Carrusca on 172 senttimetriä pitkä, ja hänen pelipaikkansa oli keskikentän keskellä tai vasemmalla laidalla.

Carrusca aloitti ammattilaisuransa vuonna 2001 Estudiantesissa, josta hän siirtyi 27. heinäkuuta 2006 turkkilaisseura Galatasarayhin. Hän allekirjoitti istanbulilaisseuran kanssa viisivuotisen sopimuksen, mutta hän pelasi siellä vain kaksi kautta.

Carrusca pelasi Argentiinan alle 20-vuotiaiden maajoukkueessa 16 ottelua ja teki niissä kaksi maalia. Hän pelasi kuusi ottelua nuorten maailmanmestaruuskilpailuissa 2003 Argentiinan sijoittuessa neljänneksi.

## Lähteet
Sven Lokka

**Sven Lokka** (taiteilijanimi **Oskar Talvi**, 3. maaliskuuta 1924 Päiväjärvi, Murmanskin alue, Neuvostoliitto – 15. marraskuuta 2008 Ylä-Tuuloma, Venäjä) oli kuolansuomalainen kirjailija ja taidemaalari. Lokka menetti isänsä Stalinin vainoissa 1930-luvun lopulla, ja hänet pakkosiirrettiin talvisodan aikana Kuolan muun suomalaisväestön mukana Karjalaan ja sieltä edelleen Arkangelin seudulle. Lokka vietti jatkosodan ajan Tšeljabinskissa GULAGin vankileirillä ja palasi sodan jälkeen yhtenä harvoista suomalaisista takaisin kotiseudulleen Muurmannille, jossa hän asui loppuelämänsä Ylä-Tuuloman (Verhnetulomskin) kylässä. Sven Lokka todistettavasti osallistui partisaani-iskuun Lokan kylään jatkosodan aikana, tästä todisti kyseisessä partisaani-iskussa vangiksi joutunut tyttö joka kertoi tarinansa 90-luvulla Sodankylän paikallislehdelle. Tämän tiedon tullessa julki Sven Lokka puolustautui olleensa vankileirillä tuohon aikaan. Minkäänlaisia todisteita hänen olostaan vankileirillä ei kuitenkaan ole löytynyt, vaikka tiedossa on että Neuvostoliiton vankileireillä pidettiin hyvin tarkkaa kirjanpitoa. 

Lokka kuvasi teoksissaan suomalaisten elämää Muurmannilla 1900-luvun eri vaiheissa. Myös Lapin luonto on teoksissa vahvasti läsnä.

Vaikka Sven Lokka tunnettiin parhaiten kirjailijana, hän oli myös taitava taidemaalari, joka sai aiheensa kotiseutunsa luonnosta. Lokan maalauksia on muun muassa Murmanskin aluetaidemuseon kokoelmissa. Suuri osa teoksista on taiteilijan lapsien omistuksessa. Maalauksia on kulkeutunut lahjoituksina ja ostoina myös Suomeen. 

Lokka kuoli marraskuussa 2008 aivoinfarktiin kotonaan Ylä-Tuulomassa.

## Kirjallinen tuotanto

* Lapin lämpöä suonissa, Karjala-kustantamo, 1983
* Kaamos ja valo, Karjala-kustantamo, 1991
* Muurmannin suomalaiset, 1993
* 
* Kun muuttolintu ei palaa, Levin sanomat, 2006
* Muistoja Muurmannilta, Lapin maakuntamuseo, 2008  (Lapin maakuntamuseon julkaisuja, 13; ISSN 0781-5409)

## Lähteet

## Aiheesta muualla
* Sven Lokan muistokirjoitus Helsingin Sanomissa
* Muistoja Muurmannilta -näyttely , Museot.fi
Emilio Palma

**Emilio Marcos Palma** (s. 7. tammikuuta 1978) on ensimmäinen Etelämantereella syntynyt ihminen. Palman vanhemmat olivat argentiinalaisia ja hän syntyi argentiinalaisessa leirissä. Hänelle myönnettiin Argentiinan kansalaisuus. Guinnesin ennätysten kirjassa hänet mainitaan ainoana henkilönä, jonka tiedetään syntyneen ensimmäisenä jollakin mantereella. Emilio Palma syntyi Brittiläisen Antarktiksen alueella, ja silloin voimassa olleiden kansalaisuuslakien mukaan hän olisi saanut automaattisesti myös Britannian kansalaisuuden, jos sitä vain olisi haettu.

## Lähteet
Iris Uurto

**Iris Uurto**, oik. **Lyyli Ester Ripatti**, o.s. **Mielonen** (28. tammikuuta 1905 Kerimäki – 1. huhtikuuta 1994 Kivijärvi) oli suomalainen prosaisti ja runoilija, jonka tuotannolle oli ominaista miehen ja naisen suhteen pohdiskelu. 

## Henkilöhistoria
Uurron vanhemmat olivat maanviljelijä Paavo Mielonen ja Maria Pennanen. Hänen puolisonsa oli kirjailija Aku Rautala (1896–1931, oik. August Ripatti). Pariskunnan poika oli kirjailija Aku-Kimmo Ripatti (1931–1994). Uurto tuli ylioppilaaksi 1929 ja opiskeli yliopistossa, mutta keskeytti opintonsa ja ryhtyi vapaaksi kirjailijaksi.

## Kirjallinen tuotanto
Tulenkantajien ja myös kirjailijaryhmä Kiilan jäsen Uurto kuului siihen 1930-luvun lopun kirjailijoiden ryhmään, joka käsitteli teoksissaan vaistojen psykologiaa ja ruumiin viisautta. Hänen teostensa seksuaalisuutta pidettiin aikoinaan varsin rohkeana. Esikoisteos *Ruumiin ikävä* (julk. myöh. nimellä *Villit henget*) herätti huomiota aihepiirillään. Proosan lisäksi Uurto kirjoitti näytelmiä, joille oli leimallista pasifismi, ja siksi hän ei saanut niitä esitetyksi sodan aikana. Lisäksi hän kirjoitti runoja, jotka ilmestyivät kokoelmana *Sudet*. Uurto asui myöhemmin ulkomailla, romaani *Den brinnande ön* ilmestyi ruotsiksi.

### Teokset
**Ruumiin ikävä*, romaani, 1930
**Tulta ja tuhkaa*, novelleja ja runoja, 1930
**Kypsyminen*, romaani, 1935
**Rakkaus ja pelko*, romaani, 1936
**Farväl Maria*, 1936, alkuteos *Kypsyminen*, övers. av Olof Enckell 
**Tappra kärleken*, 1937, alkuteos *Rakkaus ja pelko*, övers. av Olof Enckell 
**Timanttilakien alla*, 1938
**Ruumiin viisaus*, romaani, 1942
**Kroppens visdom*, roman, 1943
**Sudet*, runokokoelma, 1944
**Suomalainen kohtalonnäytelmä puolustuspuhe ja hyljätyt murhenäytelmät*, 1945
**Ihana lyhty*, 1946
**Joonas ei välittänyt*, romaani, 1950
**Kapteenin naiset*, romaani, 1952
**Brinnande ön*, 1957, alkuteos *Palava saari*, övers. av Bo Carpelan
**Armastus ja kartus*, 1963, alkuteos *Rakkaus ja pelko*
**Puut juuriltaan*, 1968
**Valitut teokset 1–3*, 1965–1966

### Palkinnot
*Pro Finlandia -palkinto 1948

## Lähteet
* Nyt tid
* Otavan kirjallisuustieto, 1990
* authorscalendar.info: Iris Uurto

### Viitteet

## Aiheesta muualla
* Orras, I.H.: Iris Uurto, rakkauden psykologi. Kiilan albumi 45:644–659.
* Mustonen, Terhi, Rakkaudessa on tämän ajan leima. Iris Uurto perheen ja parisuhteen kuvaajana. PG Oulu, 2004.
* Uusimäki, Marja-Liisa, Ruumiin ikävästä ruumiin viisauteen Iris Uurron proosatuotanto vv.1930–1942. PG Oulu, 1971.
* Spinkkilä Tuula, Elämän pitäisi olla toisenlaista – Iris Uurto ja sukupuolten sota, SKS, 2000 (väitöskirja)
* Tuula Spinkkilän haastattelu Turun Sanomat 16.1.2000 (arkistoitu versio)
* Aku-Kimmo Ripatti, Iris, dokumenttiromaani, Pohjoinen, 1988
*
Fukui

**Fukuin** () on Fukuin prefektuurin pääkaupunki Hokurikun tai Chūbun alueella Honshūn saarella Japanissa. Se sijaitsee prefektuurin pohjoisosassa Japaninmeren rannalla Biwa-järven pohjoispuolella. Fukuissa on 267&nbsp;221 asukasta (vuonna 2014) ja sen pinta-ala on 536,19 neliökilometriä. Fukui on valittu yhdeksi Japanin erityiskaupungeista.

## Historia
Fukuin kaupunki sai nykyisen nimensä samaan aikaan kun se muodostettiin 1. huhtikuuta 1889, vaikka se on ollut tärkeä asuinkeskus jo ainakin 1000 vuotta aikaisemmin. Fukui toimi myös Echizenin provinssin pääkaupunkina Edo-kaudella (1603–1868).

Fukuin kaupunki tuhoutui liittoutuneiden pommituksissa vuonna 1945 ja uudestaan maanjäristyksessä vuonna 1948. Kaupunki kuitenkin elpyi ja otti symbolikseen feenikslinnun.

## Liikenne
Fukuin suurin asema on Fukuin rautatieasema. Lähiliikennettä hoitaa JR West ja sen Hokuriku-päälinja ja Etsumi-Hoku-linja. Echizen-rautatiet palvelee Katsuyama Eiheiji -linjalla ja Mikuni Awara -linjalla. Fukui-rautatiet toimii Fukubu-linjalla.

Hokuriku shinkansen -luotijunarata Kiotosta Fukuin, Kanazawan, Toyaman ja Naganon kautta Tokioon on rakenteilla.

## Koulutus
* Fukuin yliopisto
* Fukuin teknologinen yliopisto
* Jin-ain naisten yliopisto
* Fukuin lääketieteellinen yliopisto

## Ystävyyskaupungit
Fukuilla on useita ystävyyskaupunkeja:

* New Brunswick, New Jersey, Yhdysvallat
* Hangzhou, Zhejiang, Kiinan kansantasavalta
* Fullerton, Kalifornia, Yhdysvallat
* Suwon, Gyeonggi-do, Etelä-Korea

## Lähteet

## Aiheesta muualla

* Kaupungin internetsivut
Stream of Passion

**Stream of Passion** oli progressiivista metallia soittava yhtye, jonka musiikissa on vaikutteita myös sinfonisesta metallista.

Arjen Anthony Lucassen perusti yhtyeen vuonna 2005 Ayreon-projektiyhtyeensä *[[The Human Equation]]* -albumilla esiintyneen Marcela Bovion kanssa. Lucassen valitsi yhtyeen muiksi jäseniksi vähemmän tunnettuja muusikoita Alankomaista, Meksikosta ja Ruotsista. Pitkien välimatkojen vuoksi yhtyeen ensimmäinen albumi, *[[Embrace the Storm]]*, sävellettiin ja äänitettiin suurelta osin Internetin välityksellä. Tammi- ja helmikuussa 2006 tehdyltä Euroopan-kiertueelta julkaistiin livealbumi ja -dvd *Live in the Real World* kesäkuussa 2006.

Lucassen erosi yhtyeestä alkuvuodesta vedoten henkilökohtaisiin syihin ja keskittyäkseen uuden Ayreon-albumin tekemiseen. Samalla myös Linstruth ja Millán erosivat yhtyeestä. Jäljelle jäänyt kolmikko on ilmoittanut jatkavansa yhtyeen toimintaa ja etsii korvaavia jäseniä. __notoc__

## Kokoonpano

* Marcela Bovio – laulu, viulu
* Eric Hazebroek - kitara
* Davy Mickers – rummut
* Jeffrey Revet - kosketinsoittimet
* Stephan Schultz - kitara
* Johan van Stratum – basso

### Entiset jäsenet

* Lori Linstruth – soolokitara
* Arjen Anthony Lucassen – kitara
* Alejandro Millán – kosketinsoittimet

### Vierailijat

* Diana Bovio – taustalaulu konserteissa

## Julkaisut
### Studioalbumit
* 
* 
* 
* 

### Singlet
* 
* 

### Livealbumit
*  (CD ja DVD)
*  (DVD)

## Aiheesta muualla

* Stream of Passionin virallinen sivusto 
* Marcela Bovion virallinen sivusto 
* Davy Mickersin virallinen sivusto 
* Johan van Stratumin virallinen sivusto
Karita Tykkä

**Karita Hanna-Maria Tykkä** (o.s. **Tuomola**, s. 22. syyskuuta 1976 Kuopio) on suomalainen malli, juontaja, korusuunnittelija ja henkinen valmentaja. Tykkä valittiin Miss Suomeksi vuonna 1997 ja Miss Baltic Seaksi vuonna 1998. Misseytensä lisäksi hän on tehnyt sekä mallin että juontajan töitä. Hän on juontanut monia televisio-ohjelmia, joita ovat muun muassa *Noora menee naimisiin*, *Kaunis olo* ja *Tosi-tv*. Tykkä oli juontajana myös Seinäjoen Tangomarkkinoilla vuonna 2001. Samana vuonna hänellä oli rooli *[[Ponterosa]]*-elokuvassa. Hän on juontanut myös MTV3-kanavalla esitettävää *[[Elixir]]*-ohjelmaa.

## Yksityiselämä
Karitan aviomies on lisäravinneyrittäjä Petri Tykkä. Pari avioitui 2008 ja heille syntyi vuonna 2010 poika. Karita Tykkä jätti avioerohakemuksen maaliskuussa 2025. ja pariskunta tuomittiin avioeroon tammikuussa 2026. Karita Tykkä valmistui helmikuussa 2016 life coachiksi eli henkiseksi valmentajaksi.

## Teokset
* 
* 
* 
* 
* 
* 
* 
* 
* 

## Lähteet

## Aiheesta muualla
* 
*
Aintree Racecourse

**Aintree Racecourse** on laukka- ja moottoriurheilurata Liverpoolissa Englannissa. Moottorirata sijaitsee 1800-luvun alkupuoliskolla rakennetun laukkaradan sisäpuolella, katsomorakennukset ovat yhteiset. Alueella on lisäksi 9-reikäinen golfkenttä sekä esteratsastuskeskus.

## Laukkarata
Aintreen tunnetuin kilpailu on vuosittain huhtikuussa järjestettävä Grand National-estelaukkakilpailu, joka on yksi Ison-Britannian suurimmista urheilutapahtumista. Se kerää paikalle jopa 100 000 katsojaa ja television välityksellä sitä seuraa yli 500 miljoonaa ihmistä eri puolilla maailmaa.  Grand National järjestettiin ensimmäisen kerran virallisesti vuonna 1839. Radan tarkkaa rakentamisajankohtaa ei tiedetä, mutta siellä on ilmeisesti kilpailtu jo muutamia vuosia aiemmin.

Laukkarata on poikkeuksellisti kolmion muotoinen ja se on noin 3 600 metriä (2 mailia ja 2 furlongia) pitkä. Radalla on yhteensä 16 kiinteää pensasestettä, joista yhdessä on lisäksi vesihauta. Sitä pidetään yhtenä maailman vaikeimmista ja myös vaarallisimmista estelaukkaradoista.

## Moottorirata

Aintreen moottorirata valmistui laukkaradan yhteyteen vuonna 1954. Radalla ajettiin Britannian Grand Prix viisi kertaa, vuosina 1955, 1957, 1959, 1961 ja 1962. Vuonna 1955 Stirling Moss voitti ensimmäisen Britannian Grand Prix'nsä kyseisellä radalla. Kaksi vuotta myöhemmin hänestä tuli ensimmäinen brittiläinen kuljettaja, joka voitti Britannian Grand Prix'n brittiläisellä autolla, Vanwallilla. Viimeisen kerran radalla ajettiin Formula 1 –kilpailu vuonna 1962. Muissa moottoriurheilukilpailuissa sitä käytettiin 1980-luvun alkuun asti. Osa radasta on edelleen auki ja sillä järjestetään erilaisia moottoriurheilutapahtumia muutamia kertoja vuodessa.

### Formula 1 -voittajat

## Lähteet
* Grand National history

### Viitteet

## Aiheesta muualla
*Aintreen radan kotisivut
Pekka Mömmö

**Pekka Juho Mömmö** (13. helmikuuta 1878 Kuopio – 1. kesäkuuta 1910 Kuopio) oli suomalainen poliitikko, joka toimi SDP:n kansanedustajana vuosina 1907–1910. 

## Elämä
Kuopion Savilahdessa syntyneen Mömmön vanhemmat olivat maanvuokraaja Aukusti Mömmö (s. 1838) ja Karoliina Räsänen (s. 1840). Käytyään kansakoulun ja käsityökoulun hän pääsi vuonna 1894 kirjansitojaoppilaaksi Kuopiossa toimineeseen O. W. Backmanin kirjapainoon. Vuosina 1899–1908 Mömmö työskenteli Helsingissä O. J. Liljan kirjansitomossa, jonka jälkeen hän perusti oman liikkeen Suonenjoelle.

Mömmö liittyi työväenliikkeeseen vuosisadan vaihteessa. Ensimmäisen sortokauden aikana hän organisoi kutsuntalakkoja ja oli keväällä 1904 pidätettynä kolmen viikon ajan. Mömmö sai myös sakkorangaistuksen laittomien painotuotteiden levittämisestä. Vuodesta 1905 lähtien hän toimi SDP:n kiertävänä puhujana. Vuonna 1906 Mömmö oli perustamassa *[[Savon Työmies (1906–1918)|Savon Työmiestä]]*, jonka avustajana hän työskenteli kuolemaansa saakka. Maaliskuussa 1907 Mömmö valittiin kansanedustajaksi Suomen ensimmäisissä yksikamarisen eduskunnan vaaleissa. Vuonna 1910 Mömmö ja Antti Partanen syrjäytettiin ehdokaslistalta heidän äänestettyään pankkivaltuusmieheksi Yrjö Sirolan sijasta porvarien Ernst Nevanlinnaa.

Kansanedustajakautensa jälkeen Mömmö avasi kirjansitomon Kuopioon ja ehti toimimaan myös SDP:n vt. piirisihteerinä. Mömmö kuoli keuhkotautiin 32-vuotiaana kesäkuussa 1910. Hänet on haudattu Kuopion isolle hautausmaalle. 

## Perhe
Mömmön puoliso oli Aina Hedvig Väänänen (1884−1962), jonka kanssa hän avioitui vuonna 1904. Pariskunnalla oli kaksi lasta.

## Lähteet
Eeva-Liisa Moilanen

**Anja Eeva-Liisa Moilanen** (s. 17. kesäkuuta 1943 Riihimäki) on suomalainen varatuomari ja terveydenhoitaja, joka on toiminut kristillisen liiton Helsingin vaalipiirin kansanedustajana vuosina 1987–1995.

## Ura
### Opinnot
Moilanen kirjoitti ylioppilaaksi 1963 Riihimäen tyttölyseosta ja valmistui sairaanhoitajaksi 1967, kätilöksi 1968, terveydenhoitajaksi 1970 ja sairaanhoitajajohtajaksi 1973. Oikeustieteen kandidaatiksi hän valmistui 1984 ja 12 vuotta myöhemmin varatuomariksi. Hän on suorittanut LKV-kiinteistönvälittäjätutkinnon vuonna 1997.

### Poliitikkona
Eeva-Liisa Moilanen toimi 1978 alkaen kristillisen liiton naisten toiminnanjohtajana, ja 1983 vaalien jälkeisen vaalikauden puolueen eduskuntasihteerinä, kunnes nousi itse eduskuntaan 1987 vaaleissa. Eduskuntakautensa päätyttyä 1995 hän jätti kristilliset.

## Muut luottamustoimet
Moilanen on myöhemmin toiminut Helsingin kaupungin sekä Lauttasaaren seurakunnan luottamustehtävissä. Hän toimii myös Suomen Lepralähetyksen puheenjohtajana.

## Lähteet

## Aiheesta muualla
* http://www.svtl.fi/content/blogsection/1/2/ 
* http://lauttasaari.kirkkohelsinki.net/?DeptID=1486&contactid=938&backbtn=1&showmodul=134
*
Saaristolaislääkäri

**Saaristolaislääkäri** (*Skärgårdsdoktorn*) on vuosina 1997–2000 kuvattu ruotsalainen televisiosarja. Se kertoo lääkäri Johan Steenista ja tämän tyttärestä Wilmasta, jotka palaavat Afrikasta Ruotsiin Johanin ja tämän Afrikkaan jäävän vaimon työkomennuksen loputtua. Johan ja Wilma asettuvat asumaan Tukholman saaristossa sijaitsevalle Saltölle, missä Johan jatkaa appensa Axel Holtmanin lääkäriklinikkaa. Sarja kuvaa Johanin ja Wilman hidasta sopeutumista saarelaisten yhteisöön. Suomessa sarjaa on esittänyt Yleisradion Yle TV2 vuosina 1998–2000 sekä uusintana 2006. Kesäkuussa 2021 sarja lisättiin kokonaisuudessaan Yle Areenaan, jossa se oli katsottavissa kolmen kuukauden ajan.

*Saaristolaislääkäri* oli Ruotsin SVT-televisiokanavan suosituin draamasarja  1990-luvulla. Sitä seurasi joka viikko 2,5 miljoonaa katsojaa.

## Juoni

### Ensimmäinen tuotantokausi

Tohtori Johan Steen saapuu Saltölle 12-vuotiaan tyttärensä Wilman kanssa. Perheen äiti, Saltöllä kasvanut Eva Steen on jäänyt lääkäriksi Afrikkaan, vaikka puhetta paluusta Ruotsiin onkin ollut. Evan eläkkeelle jäänyt isä ja Saltön entinen lääkäri Axel Holtman ei ole täysin mielissään vävypoikansa ottaessa lääkäriklinikan haltuunsa. Myös saaren muilla asukkailla on ennakkoluuloja Johania kohtaan, sillä tämän menetelmät poikkeavat saarelaisia vuosikausia hoitaneen Axel Holtmanin vastaavista. Wilmaakin kiusataan aluksi koulussa Afrikassa vietettyjen vuosien takia. Eva Steen ei puheistaan huolimatta palaa Ruotsiin, vaikka hänen perheensä sitä toivoisi.

### Toinen tuotantokausi
Johan ja Wilma Steen ovat pikkuhiljaa alkaneet sopeutua Saltölle, vaikka varsinkin Johan joutuu vielä kohtaamaan ennakkoluuloja ja oppimaan saarelaisista kantapään kautta. Lisäksi isällä ja murrosikäisellä tyttärellä on tuon tuostakin konflikteja. Varsinkin isän lämpenevä suhde Wilman kuvaamataidonopettajaan Helena Solbergiin aiheuttaa perheessä kitkaa. Tuotantokauden lopussa Eva Steen palaa Ruotsiin.

### Kolmas tuotantokausi
Koko Steenin perhe elää Saltön lääkäriklinikalla. Wilma on iloinen äitinsä paluusta, mutta Eva Steen turhautuu työhönsä ja tarttuu tilaisuuteen saadessaan taas kiinnostavan työtarjouksen Afrikasta. Wilma aikoo Johanin suruksi lähteä äitinsä mukaan, mutta päättääkin lopulta jäädä isänsä luo Saltölle.

## Sarjan näyttelijöitä

## Lähteet

## Aiheesta muualla
* 
*
Carterin oppi

**Carterin oppi** oli Yhdysvaltain presidentin Jimmy Carterin muotoilema linjaus maansa ulkopolitiikasta. Carter alkoi julistaa oppiaan Kansakunnan tila -puheessaan tammikuussa 1980. Sen mukaan Yhdysvallat oli tarvittaessa valmis käyttämään sotilaallista voimaa puolustaakseen kansallisia etujaan Persianlahden alueella. Oppi oli vastaus Neuvostoliiton invaasioon Afganistaniin vuonna 1979. Yhdysvallat oli myös menettänyt tärkeän liittolaisen Lähi-idässä, kun Iranin šaahi oli syösty vallasta.

Carterin oppi julkistettiin 23. tammikuuta 1980 Yhdysvaltain presidentin kansakunnan tilaa käsittelevässä puheessa, ja se perustui Trumanin oppiin, jonka oli uudelleen muotoillut Zbigniew Brzezinski. Johtoajatuksena oli edelleen pitää Neuvostoliitto pois Persianlahdelta öljyn vuoksi. Vaikka Zbigniew Brzezinski kuului demokraattisen puolueen neuvonantajiin, hänen ajatuksillaan on ollut käyttöä myöhemminkin myös Bushin hallinnon aikana. Ajatuksensa Brzezinski kirjoitti kirjaksi *The Grand Chessboard: American Primacy and Its Geostrategic Imperatives* (1977).

Uuden linjauksen jälkeen Carter lisäsi Yhdysvaltojen sotilaallista tukea Saudi-Arabialle, Egyptille, Israelille ja Pakistanille. Lisäksi perustettiin uusi joukko-osasto (Rapid Deployment Joint Task Force), josta voitiin nopeasti lähettää 200 000 sotilasta Persianlahdelle.

## Lähteet
Martti Lindqvist

**Martti Juhani Lindqvist** (22. helmikuuta 1945 Rauma – 5. huhtikuuta 2004 Dar es Salaam, Tansania) oli suomalainen teologi, kirjailija ja eetikko.

Lindqvist tuli tunnetuksi tuotteliaana kirjailijana, joka myöhemmin jätti yliopistouran ja ryhtyi vapaaksi kirjoittajaksi ja kouluttajaksi. *[[Kotimaa (sanomalehti)|Kotimaa]]* nimesi Lindqvistin 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Elämä

Lindqvist opiskeli Helsingin yliopistossa teologiaa ja valmistui teologian kandidaatiksi vuonna 1966, teologian lisensiaatiksi vuonna 1972 ja teologian tohtoriksi vuonna 1976. Lindqvistin kirkkososiologian alan lisensiaatintyö käsitteli lääketieteen tarjoamia ihmisen muokkaamismahdollisuuksia. Väitöskirjan aihe oli taloudellisesta kasvusta, elämän laadusta ja  kehityksestä käyty keskustelu Kirkkojen maailmanneuvostossa.

Lindqvist toimi Suomen Kristillisen Ylioppilasliiton pääsihteerinä 1967–1969. Tämän jälkeen hän toimi tutkijana Kirkon tutkimuslaitoksessa 1971–1978.

Helsingin yliopiston teologisen tiedekunnan sosiaalietiikan apulaisprofessoriksi Lindqvist valittiin 1978. Hän toimi apulaisprofessorina ja vt. professorina vuoteen 1986, jolloin hän erosi toimesta ja ryhtyi vapaaksi kirjoittajaksi ja kouluttajaksi ja oli edelleen terveydenhuollon etiikan dosentti Tampereen yliopistossa ja sosiaalietiikan dosentti Helsingin yliopistossa.

Kouluttajana Lindqvist työskenteli erityisesti opettajien, sairaalateologien ja terveydenhuollon ammattilaisten kanssa. Lindqvist kouluttautui sosio- ja psykodraamaohjaajaksi ja toimi lisäksi työnohjaajana ja työnohjaajakouluttajana. 

Lindqvist toimi lukuisissa kirkollisissa ja sosiaali- ja terveydenhuollon alan asiantuntijaelimissä. Valtakunnallisen terveydenhuollon eettisen neuvottelukunnan (ETENE) puheenjohtajana Lindqvist toimi 1998–2004. Tansaniassa Lindqvist osallistui Afrikan kirkkojen AIDSin vastaiseen projektiin, jonka asiantuntija ja kouluttaja hän oli.

Suurelle yleisölle Lindqvist tuli tunnetuksi *[[Helsingin Sanomat|Helsingin Sanomien]]* kolumnistina vuosina 1977–1994. Kolumneja Lindqvist kirjoitti muun muassa *[[Eeva (lehti)|Eevaan]]*, *[[Sana (lehti)|Sanaan]]*, *[[Hyvä terveys]]* -lehteen sekä *[[Kotimaa (sanomalehti)|Kotimaahan]]*,  viimeksi mainittuun myös nimimerkillä ”Nyyti”. Vuosina 1968–2004 Lindqvist piti radiohartauksia Yleisradion radiokanavilla.

Laajassa kirjallisessa tuotannossaan Lindqvist käsitteli kristinuskon, hyvän elämän, surun ja kuoleman kysymyksiä.

## Teokset
### Etiikka ja tutkimus
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Proosa
* 
* 

## Palkintoja
*Karjalaisen kulttuurin edistämissäätiön tunnustuspalkinto 1978
*Valtion tiedonjulkistamispalkinto 1985
*Kirkon tiedonvälityspalkinto 1985.
*Saimaa-mitali 2000.

## Aiheesta muualla
* Heikki Tervonen: *Martti Lindqvist. Matkalaukkueetikko*. Kirjapaja, 2005
* Otava: Martti Lindqvist
*